Mario Kart DS

Τρόπος παιχνιδιού

Το Mario Kart DS είναι βιντεοπαιχνίδι αγώνων όπου ο παίκτης, ως ένας από τους 8 χαρακτήρες, λαμβάνει μέρος σε έναν αγώνα εναντίον άλλων χαρακτήρων. Ο παίκτης μπορεί να επιλέξει μέσω τριών ειδών kart. Στην διάρκεια του παιχνιδιού, η πάνω οθόνη του Nintendo DS δείχνει μια προοπτική τρίτου προσώπου του παίκτη, ενώ η κάτω οθόνη αφής δείχνει το χάρτη της κούρσας, την τρέχουσα κατάταξη των παικτών και τα αντικείμενα που κρατάει ο κάθε ένας. Ο παίκτης μπορεί να ρυθμίσει την οθόνη αφής σε μια μικρογραφία της κούρσας, ή μια κάτοψη της διαδρομής με τους παίκτες και τα αντικείμενα. Κάθε κούρσα περιέχει item boxes, όπου αν ο παίκτης περάσει πάνω από ένα από αυτά, παίρνει ένα τυχαίο αντικείμενο για να προσπεράσει άλλους χαρακτήρες. Κάποια αντικείμενα βοηθάνε τον παίκτη να επιτίθεται σε άλλους χαρακτήρες για να καθυστερήσουν, ενώ άλλα αντικείμενα επιταχύνουν το όχημα του παίκτη για να προσπεράσει άλλους χαρακτήρες πιο εύκολα. Οι Blooper και Bullet Bill εμφανίζονται ως νέα αντικείμενα στο παιχνίδι.

Είδη παιχνιδιού

Το Mario Kart DS διαθέτει πέντε είδη παιχνιδιού, το Grand Prix, Time Trial, VS, Battle, και Mission. Στα είδη Grand Prix και VS, ο παίκτης μπορεί να επιλέξει από 50cc, 100cc, 150cc και Mirror. Αυτές οι κλάσεις κινητήρα είναι επίπεδα δυσκολίας, όσο υψηλότερη είναι η κλάση, τόσο πιο γρήγορα είναι τα karts. Το Mario Kart DS είναι επίσης το πρώτο παιχνίδι στην σειρά το οποίο περιέχει κούρσες από παλιότερα παιχνίδια της σειράς, Super Mario Kart, Mario Kart 64, Mario Kart: Super Circuit και Mario Kart: Double Dash!!.
Στο Time Trial ο παίκτης πρέπει να τελειώσει μια κούρσα όσο γρήγορα μπορεί με την χρήση ενός, δύο ή τριών μανιταριών. Στο VS mode, ο παίκτης οδηγάει σε μια κούρσα εναντίον είτε αυτόματους αντίπαλους ή άλλους παίκτες μέσω multiplayer. Το VS mode επίσης μπορεί να χωρίζει τους παίκτες σε δύο ομάδες, μία μπλε και μία κόκκινη. Επίσης, ο αριθμός των αγώνων που παίχτηκαν και scoring system μπορούν να ρυθμιστούν.
Το Battle mode χωρίζεται σε δύο είδη: Balloon Battle και Shine Runners. Στο Balloon Battle, ο παίκτης πρέπει να σκάσει τα μπαλόνια των άλλων παικτών με επιθέσεις. Στο Shine Runners, ο παίκτης πρέπει να μαζέψει Shine Sprites (από το Super Mario Sunshine). Ο παίκτης μπορεί να επιτεθεί σε άλλους παίκτες για να κλέψει ένα Shine Sprite, και οι παίκτες με τα λιγότερα Shine Sprites αποκλείονται από τον αγώνα.
Στο Mission mode ο παίκτης πρέπει να ολοκληρώσει missions, το καθένα με έναν κύριο στόχο, από συλλογή coins μέχρι επιθέσεις σε εχθρούς. Το Mission mode αποτελείται από 7 επίπεδα, με 6 missions το καθένα. Όταν ολοκληρωθούν όλα τα 6 missions σε ένα επίπεδο, ο παίκτης πρέπει να ολοκληρώσει ένα boss mission για να προχωρήσει στο επόμενο επίπεδο.
Το Mario Kart DS, επίσης, υποστήριζε και παιχνίδι πολλαπλών παικτών μέσω του Nintendo Wi-Fi Connection μέχρι τις 20 Μαΐου του 2014. Το Battle mode δεν ήταν διαθέσιμο σε αυτό τον τρόπο παιχνιδιού.

Χαρακτήρες

Το Mario Kart DS περιλαμβάνει συνολικά 12 χαρακτήρες (13 με τον Shy Guy). Στην αρχή υπάρχουν μόνο 8, αλλά ο παίκτης μπορεί να αποκτήσει χρυσά τρόπαια στο Grand Prix mode για να ξεκλειδώσει τους άλλους 4 χαρακτήρες. Οι Dry Bones και R.O.B. κάνουν την πρώτη τους εμφάνιση στη σειρά.
Οι αρχικοί χαρακτήρες του παιχνιδιού είναι οι Mario, Luigi, Peach, Yoshi, Toad, Donkey Kong, Wario και Bowser, ενώ οι χαρακτήρες που μπορούν να ξεκλειδωθούν είναι οι Daisy, Dry Bones, Waluigi και R.O.B..